હેકર શબ્દ વાંચી ચોંકતા નહી. હેકર એટલે એવો માણસ જે કોઈ ચોક્કસ સિસ્ટમ કે વસ્તુને જડ-મૂળથી જાણતો હોય અને તેની ખામીઓ બહાર લાવે. લિનક્સ કર્નલ એટલે કે લિનક્સનો પાયો. લિનક્સ કર્નલ માટે કહે છે કે તે મોબાઈલથી માંડીને મેઈનફ્રેમ સિસ્ટમ પર બહુ ઝાઝા ફેરફાર કર્યા વગર ચાલે છે. તમારું રાઉટર જો લિન્કસિસ કે સિસ્કોનું હોય તો એ લિનક્સ પર જ ચાલે છે. કદાચ તમને ખ્યાલ નહી હોય પણ શાર્પ અને સોનીનાં ટેલિવિઝનમાં નાનકડી લિનક્સ સિસ્ટમ ફીટ કરેલી હોય છે. આ કંપનીઓ કહેતી નથી અને કેમ કહેતી નથી એ વાત અલગ લેખનો વિષય છે.